George W. Bush

Da George Walker Bush (* 6. Juli 1946 in New Haven, Connecticut) woa da 43. amerikanische President. Davoa woar da Schoarsch obm 94a-Joa da Gouverneur vu Texas.

President woan is a im Joa 2001, nochdem a de Woih im Joa davoa extrem knopp gwuna hot. Er hod sogor weniga Stimmen ghobt ois sei Gengkanidat, da Al Gore, owa auf des kummts im Woihrecht dortn ned au. 2004 is a bei da Woih bestätigt woan, sei gfäahlichsta Gengkandidat woa da John Kerry.

Intanazional kritisiad is a woan, weu a de Kriage im Irak und in Afghanistan augfaunga hos, da Bush söba nennt des Kriag geng an Terrorismus. Dabei beziagt a si auf de Terroraunschläge vum 11. Septemba 2001 afs World Trade Center und afs Pentagon.

Innenpolitisch steht a ziemli rechts, sei Politik gheat zum Neokonservatismus und Neoliberalismus. Des haßt, ea beziagt si in seina Politik af (aungebli) kristliche Weate und stärkt de Wiatschoft, indem a ia vü Freiheitn losst. Mid seina libaraln Wiatschoftspolitik in am Zusaummenhaung stehd de Finanzkrise vu de Joa 2007 und -8. Kritisiat hod ma'n aa weng am z'laungsaumen Krisnmanagement nochm Hurrican Katrina, bei dem vü Leit in New Orleans, darunta vü Afro-Amerikana, gstoam san.

Sei Nochfoiga is im Jenna 2009 da Barack Obama woan, da Bush wieda hod in Bill Clinton obgläst. Dem sei Voagänga wieda woa im Bush sei Voda, da George H. W. Bush

 Im Netz 

Kategorie:Präsident der Vereinigten Staaten
Kategorie:Politiker (Vereinigte Staaten)
Kategorie:Mitglied der Republikanischen Partei (Vereinigte Staaten)
Kategorie:Träger des Sterns von Rumänien (Collane)
Kategorie:Autobiografie
Kategorie:US-Amerikaner
Kategorie:Geboren 1946
Kategorie:Mann